25/06/2014 | Administración LocalMunicipal
A Laracha
Resolución limpieza parcela

Instruído o correspondente procedemento, con data de 7 de maio de 2014 o Alcalde ditou Resolución, ao abeiro do disposto nos artigos 3, 7, 21, e 22 da Lei 3/2007, de 9 de abril, de prevención e defensa contra os incendios forestais de Galicia (LPDCIF), e os artigos 9 e 199 da Lei 9/2002, de 30 de decembro, de Ordenación Urbanística e Protección do Medio Rural de Galicia, na que se requiría aos HEREDEIROS DE LAZARO FONZ LOPEZ DE JUAN ABAD e aos HEREDEROS DE MARIO CARLOS DE LA CASA HUERTAS SOCIATS, na súa condición de titulares das parcelas de referencia catastral 15042A140000770000RR e 15042A140000360000RL respectivamente, sitas no lugar de A Pedra de Golmar do Concello da Laracha, para que no prazo de quince días naturais, procederan a tala dos árbores que incumpran as distancias contidas no artigo 21 da Lei 3/2007, e no Anexo II da Lei 7/2012 de Montes de Galicia, e a cortar e retirar a maleza e a biomasa vexetal da citada parcela, advertíndolles de que no caso de incumprimento, e, de acordo co artigo 22.2 da Lei 3/2007, de 9 de abril e os artigos 9.4 e 199.4 da Lei 9/2002, de 30 de decembro, de Ordenación Urbanística e Protección do Medio Rural de Galicia, o Concello procedería á execución forzosa mediante a execución subsidiaria da mesma a costa do obrigado ou mediante a imposición de multas coercitivas de 300 a 6.000 €, reiterables ata lograr a execución dos traballos ordenados. Transcorrido dito prazo de quince días naturais dende a recepción da notificación da Resolución,(que neste caso ven determinada pola publicación da Resolución no BOP da Coruña nº 93, de 19 de maio de 2014, e no taboleiro de edictos do Concello, xa que os interesados no presente expediente resultaron descoñecidos), os obrigados non procederon a cumprimentar ditas obrigas legais, como queda acreditado mediante informe da Policía Local de 5 de xuño de 2014. Con esa mesma data solicítase presuposto á empresa FORPON dos traballos a realizar nas citadas parcelas para levar a cabo a execución subsidiaria. Segundo dito presuposto (recibido o 13 de xuño de 2014. Rexistros de entrada nº 2617 e 2618), temos os seguintes importes: - Importe da madeira: 1.657,70 euros (IVE incluído). - Importe dos gastos derivados dos traballos de corta, saca, transporte da madeira e eliminación dos restos posteriores: 1.451,32 euros (IVE incluído). - Importe da madeira: 598,95 euros (IVE incluído). - Importe dos gastos derivados dos traballos de corta, saca, transporte da madeira e eliminación dos restos posteriores: 373,84 euros (IVE incluído). Tendo en conta todo o anterior, en uso das facultades que me confire a lexislación sinalada e os art.21.1 s) da Lei 7/1985, de 2 de abril, reguladora das bases do réxime local e, o artigo 95 da Lei 30/1992 de réxime xurídico das administracións públicas e do procedemento administrativo común, PRIMEIRO.- Executar subsidiariamente os traballos ordenados a costa dos obrigados, HERDEIROS DE LAZARO FONZ LOPEZ DE JUAN ABAD e aos HERDEIROS DE INDALECIO GONZALEZ LORENZO, na súa condición de titulares das parcelas de referencia catastral 15042A140000770000RR e 15042A140000360000RL respectivamente, sitas no lugar de A Pedra de Golmar do Concello da Laracha, segundo o antedito presuposto presentado pola empresa FORPON. SEGUNDO.- Dar traslado da presente resolución aos servizos económicos do Concello para o seu coñecemento e efectos. TERCERO.- Publicar a presente Resolución no BOP da Coruña e no tablón de editos do Concello xa que os interesados no presente expediente resultan descoñecidos, comunicándolles que contra esta Resolución poderá interpoñer recurso contencioso-administrativo ante o xulgado do Contencioso Administrativo, no prazo de dous meses, contados a partir do día seguinte ao da publicación desta notificación (artigos 8 e 46 da Lei 29/1998, do 13 de xullo reguladora da xurisdicción contencioso-administrativa) ou interpoñer con carácter previo á interposición do recurso contencioso administrativo, con carácter potestativo, recurso de reposición ante o propio órgano que dictou o acordo, no prazo dun mes, en cuxo caso, o prazo para a presentación do recurso contencioso-administrativo empezará a contarse desde a notificación da resolución desestimatoria, se fora expresa, ou despois da súa desestimación tácita, que se producirá si, no prazo dun mes, non se resolve o recurso de reposición interposto, sen prexuízo da posibilidade de interpoñer calquera outro recurso que estime pertinente. A Laracha, a 16 de xuño de 2014 Dou fe, O alcalde O secretario Asdo. José Manuel López Varela Asdo Miguel Iglesias Martinez